Centre Excursionista Llinars del Vallès

Muntanya Veterans: Sortida al Dolmen de Pedra Gentil, Vallgorguina
2025-09-21 08:00 - 17:00 (Europe/Paris) | CELLV
Sortim al Dolmen de Pedra Gentil, a Vallgorguina.

Arrenca la secció infantili i juvenil!
2025-09-27 18:00 - 20:00 | CELLV
Arrenca la secció infantili i juvenil!
Amb un berenar i el passi de fotografies de l’any passat. Us hi esperem!

KOM TRAIL EL CORREDOR
2025-10-05 09:00 - 12:30 | CELLV
La Kom Trail el Corredor és una cursa per muntanya que té com a objectiu conèixer una part de l’entorn de Llinars del Vallès i del Parc Natural del Corredor Montnegre.
Esta oberta a tota persona a partir de 18 anys d’edat o, a partir de 14 anys sota la responsabilitat d’un adult.
Hi ha dos recorreguts circulars, la Mitja Kom 24 de Llinars del Vallès, fins al Santuari del Corredor i tornar, amb una distància de 24 quilòmetres (desnivell 785 m) i un circuit més curt, la Kom 12, de 12 quilòmetres (desnivell 376 m).
Tots dos recorreguts estaran senyalitzat en la seva totalitat amb cintes de plàstic i comptaran amb l’assistència de personal de l’organització en punts i cruïlles conflictius o amb possibilitat de pèrdua. L’organització no pot fer-se responsable de les possibles incidències malintencionades per part de tercers.
Aquí trobareu més informació, consulteu la normativa completa al Reglament Kom i feu les inscripcions aquí.

Visita a l'Ermita de Sant Sebastià. Trobada de Clubs Excursionistes del Vallès.
2025-10-12 09:00 - 14:00 | CELLV
Aquest octubre la trobada de Clubs Excursionistes del Vallès és a Llinars. Farem una visitaal’Ermita de Sant Sebastià.

Lloc de Sortida: Polígon A7 Llinars Park. Av del Mogent (davant Dentaid).

Recorregut: 8,8 km
Desnivell: 260m

En arribar a l’Ermita farem un petita visita guiada i gaudirem de l’actuació de diverses corals.

Secció Familiar: sortida a Les Agudes
2025-10-18 08:30 - 14:00 | CELLV
La secció familiar inaugurem el curs amb una sortida a un cim emblemàtic del Montseny: les Agudes.
Un cim inclòs en els 100 cims de la FEEC, de 1705 metres, que farem des de Santa Fe. Una sortida d’uns 500 metres de desnivell, ideal per a gaudir del paisatge de tardor d’aquesta època de l’any.
Serà una sortida matinal de manera que els infants i joves que també siguin a la Secció Infantil i Juvenil arribaran a temps sense problemes.
Animeu-vos-hi!

Muntanya veterans: Sortida a l'Ermita de Lourdes, Manlleu
2025-10-19 08:00 - 17:00 | CELLV
Sortim a fer el passeig des de Manlleu a l’Ermita de Lourdes.
Aquí trobareu la ruta.

Secció familiar. Puigsacalm.
2025-11-16 08:30 - 14:00 | CELLV

Muntanya Veterans: Sortida a les termes de Caldes de Malavella
2025-11-23 08:00 - 17:00 | CELLV
Anem a visitar els banys termals de Caldes de Malavella.

Caminada Popular
2025-12-07 07:30 - 13:30 | CELLV
Caminada Popular del Centre Excursionista

Veterans de muntanya: Baumes, masies i molins - Mura
2025-12-14 08:00 - 17:00 | CELLV
Longitud: 4,97 km
Temps: aprox. 1 h 40 min
Dificultat: Moderada
Tipus: Senderisme

Pujada del Pessebre al Matagalls
2025-12-21 07:45 - 14:00 | CELLV
Sortida oberta a totes les seccions.
Pujada al Matagalls des de Collformic.
Ens trobarem a les 7:45h del matí davant del CELLV per pujar tots plegats cap a Collformic en cotxes particulars. Anirem fins a l’Aparcament que hi ha en el Km.26 de la BV-5301, uns 300 metres abans d’arribar a Collformic. Allà esmorzarem tots junts. El CELLV us convida a esmorzar. Intentem no fer ús de plàstics d’un sol ús, porteu el vostre got!!.
El recorregut complet de la caminada, anar i tornar, és de 7 km, alguns trams amb força pendent, i amb un desnivell positiu acumulat de 560 metres. L’activitat durarà unes 4 hores, comptant que estarem una estoneta al cim. Calculem la tornada a Collformic cap a les 14:00h, on finalitzarem l’activitat.
IMPORTANT: El cim del Matagalls té una alçada de 1697 m. Cal portar roba d’abrigar i calçat apropiat en previsió de vent, fred, o mal temps en general.
Activitat gratuïta per a totes les sòcies i els socis. Com que no és una sortida de la secció Infantil i Juvenil, les i els menors han d’anar acompanyats d’un adult.

No socis/es: 8:00€ (*). S’haurà de fer transferència al num de compte [REDACTED] indicant nom de la persona-Matagalls2025, i enviar el justificant de pagament al correu de vicepresidencia@cellv.cat
(*)inclou Assegurança i Responsabilitat Civil de l’activitat i l’esmorzar.

S’ha de confirmar l’assistència a vicepresidencia@cellv.cat, fins el divendres 20 de desembre.

Secció Familiar: Sortida al Castell de Montsoriu
2026-01-11 08:30 - 17:00 | CELLV
Sortida al Castell de Montsoriu amb visita guiada 🙂

Veterans de muntanya: Sortida a Maçanet de la Selva
2026-01-25 08:00 - 17:00 | CELLV
Els 8 turons volcànics
https://ca.wikiloc.com/rutes-senderisme/macanet-de-la-selva-8-turons-volcanics-100913598
Distància: 13 km
Desnivell: 300m

Curs d'esquí de muntanya
2026-01-31 - 2026-02-01
Els caps de setmana últim de gener i de febrer organitzem un curs d’esquí de muntanya per a tots els socis que s’hi vulguin apuntar. En breu tindrem més informació però de moment podeu apuntar-vos o demanar més dades a secretaria@cellv.cat.

100 cims: Puig de les Àligues
2026-01-31 08:00 - 17:00 | CELLV
La Secció 100 cims torna amb força, i ho fa amb una sortida l’últim cap de setmana de gener al Puig de les Àligues.

Veterans de muntanya: Les baumes de Mura
2026-02-08 08:00 - 17:00 | CELLV
Ruta Mura Baumes
https://ca.wikiloc.com/rutes-senderisme/mura-baumes-3677742

Secció Familiar: Anem a la Torrassa
2026-02-08 08:30 - 13:00 | CELLV

Curs d'esquí de muntanya (2n Cap de setmana)
2026-02-28 - 2026-03-01

100 cims: Castell de Sant Miquel, Gironès
2026-02-28 09:00 - 14:00 | CELLV
Aquest dissabte 28 pujarem al Castell de Sant Miquel, al Gironès.
Ruta circular.
Distància: 15km
Desnivell 325 m

Per participar a la sortida cal ser soci/a del centre i tenir la llicència federativa. Inscripcions a la sortida a 100cimscellv@gmail.com

Secció Familiar: Sortida per determinar
2026-03-08 09:00 - 14:00 | CELLV

Esquiada de Cap de Setmana
2026-03-13 - 2026-03-15 | Andorra
Un any més el Centre Excursionista organitza una Esquiada de cap de setmana!
La data escollida és el cap de setmana del 13-15 de març i el lloc és l’Estació de Pal Arinsal, a Andorra. Ens estarem a l’hotel Victòria d’Arinsal, el mateix dels dos darrers anys, al peu del telefèric que ens puja a les pistes. Qui ho necessiti també podrà llogar material allà mateix.
Per fer les votres reserves podeu o bé respondre a aquest correu o bé adreçar-vos a la secretaria del Centre (sigui via telemàtica secretaria@cellv.cat o bé presencial, de 18h a 20h en els horaris que trobareu al web).
La data límit per fer la reserva és el dia 7 de febrer, i en el moment de la inscripció caldrà abonar un 30% del cost total.
Us recordem que la inscripció implica el pagament no retornable del preu de l’hotel, ja que la reserva que farem no es pot cancel·lar. En cas que no hi hagi prou neu per esquiar organitzarem sortides hivernals per les muntanyes del voltant.
Dates: 13-15 de març
Estació: Pal Arinsal, Andorra
Hotel: Victoria 3*, Arinsal
Àpats inclosos en el preu: Sopar de divendres i dissabte i esmorzar de dissabte i diumenge.
PREUS aproximats:
Socis esquiadors:
Adult: 211€
Jove (6-11 anys): 195€
Infant (0-5 anys): 130€
Socis NO esquiadors: 131€
Els NO socis tenen un increment del 10% en el preu.
→ cal afegir assegurança de 14€ a tots aquells que NO tinguin llicència D de la FEEC.
OPCIONAL:
Classes esquí/snow (2 dies, 3 hores):
Col·lectives: 94€
Individuals: 182€
Lloguer material:
Esquí 30€
Snow 20€
Casc 7€
Dinar a pistes: 29€ els 2 dies.
Transport: Preveiem organitzar la mobilitat amb cotxes particulars però si hi ha prou gent interessada es pot muntar un autocar, que té un cost aproximat de 50€/persona.
MENORS D’EDAT (IMPORTANT):
Els menors de 16 anys han d’anar acompanyats obligatòriament d’un adult. Els joves de 16 a 18 anys han de portar una autorització signada pels pares.
Els preus inclouen l’estada en règim de mitja pensió des de divendres al vespre a diumenge al matí a l’Hotel Victòria d’Arinsal en habitacions dobles, triples i quadruples i el forfait per 2 dies a les pistes.
Us animem a puntar-vos-hi i gaudir d’un cap de setmana en família i amics!

Veterans de muntanya: Castell de Montgrí
2026-03-22 08:00 - 17:00 | CELLV
Ruta del Castell de Montgrí
Visible des de molts punts de l’Empordà i assentat sobre una pelada i arrodonida muntanya que no es troba a gaires quilòmetres del mar que banya la Costa Brava, trobem el Castell de Montgrí. Aprofitant que la tenim a prop i que arribar-nos-hi no suposa pas massa temps més, ens acostarem també fins a l’ermita de Santa Caterina, un altre edifici emblemàtic dins el terme de Torroella de Montgrí – L’Estartit.
No es tracta d’una excursió difícil, és apta per a tot aquell que es valgui per sí sol i a més a més no té pèrdua. La durada dependrà de l’estona que badem per les torres del castell i mirant el paisatge, o a les dependències de Santa Caterina, però calculem poc més de dues hores.

Per tal de participar a les activitats de la secció VETERANS DE MUNTANYA cal ser soci del Centre Excursionista i estar federat.
La secció de muntanya es troba els divendres previs a les sortides a les 20.30h al Centre per tal de planificar-la i organitzar-se.
Més informació a secretaria@cellv.cat

Secció Familiar: Sortida a la Riera de Martinet, a Aiguafreda
2026-04-12 08:30 - 13:00 | CELLV
Sortida a La Riera de Martinet
L’excursió a la Riera de Martinet i Aiguafreda de Dalt ens permetrà descobrir la Vall de Martinet. Al llarg del circuit hi trobarem diferents plafons d’informació que ens ajudarà a reconèixer la fauna i flora de l’entorn.
Passarem pel Gorg de l’Olla també conegut com el Gorg de la Sort. La primera part és planera, enmig d’una abundant vegetació. A partir del Gorg de la Sort el sender s’enfila fins a arribar a Aiguafreda de Dalt. Després podem baixar seguint la pista fins a la font dels Enamorats o seguir el sender que surt de la Font Fresca direcció al dolmen de Cruïlles, la cova de l’infern i la cova del Moro, per tornar per pista fins al punt inicial.
En tornar a Llinars els que vulguem ens podem quedar a la Calçotada que organitzen els Linxs!
Cal estar federat/da!
Per apuntar-vos-hi escriviu un correu a secretaria@cellv.cat

Calçotada Popular
2026-04-12 13:00 - 17:00 | Llinars del vallès
Aquest diumenge teniu una cita!
Els Linxs, del centre excursionista, per tal de poder anar de travessa a algun lloc xulo i fer activitats divertides necessitem organitzar alguna activitat per ajudar-nos econòmicament.

És per això que us proposem una CALÇOTADA POPULAR, on no tindreu temps per avorrir-vos. Per inscriure-us per aquest dinar el dia 12 d’abril ompliu aquest formulari i d’aquesta manera us tindrem en compte.

El menú té un preu fix de 10 €. Inclou: deu calçots, una botifarra o escalivada, una llesca de pa (hi ha opció sense gluten), postres i aigua.

També hi haurà una barra per altres begudes, però aquestes es venen a part. Si sou un grup, no cal que cada persona ompli el formulari de manera individual, sinó que un pot apuntar el grup sencer.

Moltes gràcies i esperem que gaudiu molt!!

VETERANS DE MUNTANYA: L'ESTANY
2026-04-19 08:00 - 17:00 | CELLV
Excursió a l’entorn de l’Estany (Moianès). Passant pel Puig Rodó, Dolmen de Puig Rodó, Observatori de Montjoia i la Font Canaleta. Excursió fàcil, amb quasi tot el recorregut per pista, excepte el tram proper al Puig Rodó que és un corriol sense dificultat.
Per tal de participar a les activitats de la secció VETERANS DE MUNTANYA cal ser soci del Centre Excursionista i estar federat.
La secció de muntanya es troba els divendres previs a les sortides a les 20.30h al Centre per tal de planificar-la i organitzar-se.
Més informació a secretaria@cellv.cat

100 cims: Cim de Bellmunt
2026-04-26 08:00 - 17:00 | CELLV
DADES TÈCNIQUES:
REPTE: Essencial 1 x 100
COMARCA: Osona
DIFICULTAT: fàcil, Al trajecte hi ha llocs que en el camí té pedres soltes (grava) on és fàcil patinar. I llocs on la pedra és ferma però s’ha de prestar molta atenció on posar els peus.
RECORREGUT: 12 km. (circular)
DESNIVELL: +/- 485 m.
CAL PORTAR: dinar, beguda, roba d’abric, paravent i calçat de muntanya. (els bastons de trekking) amb punteres de goma.
CONFIRMAR ABANS DEL 27 MARÇ al grup de whatsapp del 100 cims o bé a 100cimscellv@gmail.com
RUTA:
Per participar a la sortida cal ser soci/a del centre i tenir la llicència federativa.

SORTIDA DEL SOCI A LA FAGEDA D'EN JORDÀ
2026-05-10 08:40 - 18:00 | CELLV
Benvolgudes sòcies i socis,
Com ja és tradició ha arribat el moment de fer la Sortida Social, per compartir totes i tots junts una activitat que esperem trobeu interessant!
És per això que en aquesta ocasió hem organitzat pel pròxim diumenge 10 de maig una visita a la Cooperativa La Fageda, al bell mig de la Fageda d’En Jordà, a La Garrotxa.
La Cooperativa La Fageda elabora iogurts i altres productes làctics en un projecte de caire social en què el 60% de treballadors són persones amb alguna discapacitat. En la nostra visita podrem conèixer de primera mà com s’ho fan per elaborar els seus productes.
La sortida tindrà un cost de 9€ (27€ per a les persones no sòcies) i inclou el desplaçament amb l’autocar, el dinar i la visita guiada a la Fàbrica. També podrem fer un passeig pel paisatge únic de La Fageda d’en Jordà, per tant us recomanem que porteu calçat còmode.
Recordeu portar plat, got i coberts.
Les places són limitades a 60 persones (aforament màxim de l’autocar), de manera que inscriurem les interessades i interessats per ordre de recepció de correus que haureu d’enviar a secretaria@cellv.cat. Quan us responguin amb el preu que heu de pagar, serà la confirmació de la vostra inscripció.
Horaris de la jornada:
8:40h Trobada al local del centre
9h Arrenca l’autocar (no s’esperarà a ningú)
12h Visita guiada a la Cooperativa La Fageda
14h Dinar
16:30h Tornada a Llinars amb l’autocar
18h Arribada al Centre
Animeu-vos!

Alpinisme i Escalada: Ascensió a les Agudes per la Cresta
2026-05-16 08:30 - 14:00 | CELLV
Aquest dissabte 16 de maig ens trobem en la primera sortida d’una nova etapa de la Secció d’Escalada i Alpinisme.
Ho farem amb una Ascensió a Les Agudes per la cresta.
Una sortida matinal que inclou una mica de grimpada però sense material d’escalada. Apta per a totes les persones en bona forma física però sense experiència prèvia.
Per apuntar-se cal ser soci del Centre i estar federat. Més informació a secretaria@cellv.cat

"Everest 1985": Cinefòrum amb Òscar Cadiach
2026-05-29 20:30 - 23:00 | Can Mas Baga, Av. Mas Bagà, 24, Llinars del Vallès, 08450, Andorra
Propera projecció al Centre!
L’expedició catalana a l’Everest de 1985 va ser un projecte alpinístic amb l’objectiu d’assolir el cim de la muntanya més alta del planeta, l’Everest (8.848 m) des del vessant tibetà.
Era la tercera vegada que un equip català intentava de coronar l’Everest després de les expedicions fallides de 1982 i 1983, que reeixí finalment el 28 d’agost de 1985 quan Òscar Cadiach, Toni Sors i Carles Vallès, acompanyats dels nepalesos Ang Karma, Shambu Tamang i Narayan Shrestra van trepitjar el sostre del món.
En aquesta ocasió podrem veure la pel·lícula que ho explica a Can Mas Bagà, amb la presència d’un dels protagonistes, l’alpinista català Òscar Cadiach, que ha estat també el primer alpinista català en coronar els catorze vuit mils sense servir-se d’oxigen suplementari.
Sinopsi de la pel·lícula: L’any 1985 es va viure una fita històrica a Catalunya: els primers catalans conquerien el sostre del món. Quaranta anys més tard, es retroben per celebrar aquella gesta, reviure les aventures i, sobretot, per compartir de nou la passió que els uneix: la muntanya. Una història d’aventura, de superació i, per damunt de tot, d’amistat. Un vincle que ha resistit el pas del temps i un llegat que perdurarà per sempre.
Joel Badia Vila va dirigir aquest documental, sobre la primera expedició catalana al cim de l’Everest, que va tenir lloc el 28 d’agost de 1985.

Dia del Monitoratge (En memòria d'en Xavi Rius)
2026-05-30 | CELLV
Celebrem una festa molt important per a nosaltres, un homenatge al Xavi, que ens va deixar fa pocs mesos, i que tant va representar pel nostre Centre.
L’homenatjarem amb una gran festa, que és el que ell hauria volgut. No us la perdeu!
A les 10h Excursió fins a la Torrassa
A les 14h Dinar Popular (5€)
A les 16h Inflables a la Plaça amb el Tercer Element
I moltes més activitats, amb la participació dels Bombers de la Generalitat.
